
<Article>Premessa H</Article>
	

	Mozzjoni għal riżoluzzjoni
	Emenda

	H.	billi l-Parlament huwa l-unika istituzzjoni tal-UE eletta direttament miċ-ċittadini tal-UE; billi ilu fuq quddiem nett tal-iżvilupp tal-proċess tal-petizzjonijiet fuq livell internazzjonali u għandu l-aktar proċess tal-petizzjonijiet miftuħ u trasparenti fl-Ewropa, li jippermetti lill-petizzjonanti jipparteċipaw bis-sħiħ fl-attivitajiet tiegħu;
	H.	billi l-Parlament huwa l-unika istituzzjoni tal-UE eletta direttament miċ-ċittadini tal-UE; billi d-dritt li titressaq petizzjoni quddiem il-Parlament Ewropew huwa wieħed mid-drittijiet fundamentali taċ-ċittadini u r-residenti tal-UE li jippermettilhom jindirizzaw direttament lir-rappreżentanti eletti tagħhom; billi ilu fuq quddiem nett fl-iżvilupp tal-proċess tal-petizzjonijiet fuq livell internazzjonali u għandu l-aktar proċess ta’ petizzjonijiet miftuħ, demokratiku u trasparenti fl-Ewropa, li jippermetti lill-petizzjonanti jipparteċipaw b’mod attiv u effettiv fl-attivitajiet tiegħu, billi fl-eżerċizzju tad-dritt li jitressqu l-petizzjonijiet, iċ-ċittadini jistennew li l-Istituzzjoni tal-UE tipprovdi valur miżjud, filwaqt li tikkoopera mal-Kummissjoni u mal-awtoritajiet tal-Istati Membri, sabiex isolvu l-problemi tagħhom;

<DocAmend>Mozzjoni għal riżoluzzjoni</DocAmend>
<Article>Premessa J</Article>
	

	Mozzjoni għal riżoluzzjoni
	Emenda

	J.	billi l-attivitajiet tal-Kumitat għall-Petizzjonijiet huma bbażati fuq il-kontribut ipprovdut mill-petizzjonanti, li jippermetti lill-Parlament itejjeb ir-rispons tiegħu għall-ilmenti u għat-tħassib relatati mar-rispett għad-drittijiet fundamentali tal-UE u l-konformità mal-leġiżlazzjoni tal-UE fl-Istati Membri; billi l-petizzjonijiet huma għalhekk sors utli ta’ informazzjoni dwar każijiet ta’ applikazzjoni ħażina jew ksur tad-dritt tal-UE, li jippermettu l-valutazzjoni u l-applikazzjoni tad-dritt tal-UE u l-impatt tiegħu fuq id-drittijiet taċ-ċittadini u tar-residenti tal-UE;
	J.	billi l-attivitajiet tal-Kumitat għall-Petizzjonijiet huma bbażati fuq il-kontribut ipprovdut mill-petizzjonanti, li jippermetti lill-Parlament itejjeb ir-rispons tiegħu għall-ilmenti u għat-tħassib relatati mar-rispett għad-drittijiet fundamentali tal-UE u l-konformità mal-leġiżlazzjoni tal-UE fl-Istati Membri; billi, permezz tal-petizzjonijiet, iċ-ċittadini tal-UE jistgħu jilmentaw dwar każijiet ta’ nuqqas ta’ implimentazzjoni tad-dritt tal-UE u jgħinu biex jiġi identifikat ksur tad-dritt tal-UE; billi l-petizzjonijiet huma għalhekk sors utli ta’ informazzjoni dwar każijiet ta’ applikazzjoni ħażina jew ksur tad-dritt tal-UE, li jippermettu l-valutazzjoni u l-applikazzjoni tad-dritt tal-UE u l-impatt tiegħu fuq id-drittijiet taċ-ċittadini u tar-residenti tal-UE; billi fl-2023 id-drittijiet fundamentali kienu wieħed mit-tliet preokkupazzjonijiet l-aktar importanti tal-petizzjonanti kollha; billi, fil-kuntest tad-djalogu strutturat mal-Kummissjoni Ewropea, il-Kumitat għall-Petizzjonijiet stieden lill-Kummissjoni tiġġieled id-diskriminazzjoni fl-Unjoni Ewropea, inkluż permezz ta’ inizjattivi li jiggarantixxu drittijiet ugwali u li ssaħħaħ il-miżuri kontra kull forma ta’ diskriminazzjoni, inklużi dawk ibbażati fuq is-sess, ir-razza jew l-oriġini etnika, id-diżabbiltà, l-età, ir-reliġjon jew it-twemmin u l-orjentazzjoni sesswali;

	K.	billi kull petizzjoni tiġi kkunsidrata u eżaminata bir-reqqa, b’mod effiċjenti u trasparenti; billi l-petizzjonanti kollha għandhom id-dritt li jirċievu tweġiba li tinfurmahom bid-deċiżjoni dwar l-ammissibbiltà u l-azzjonijiet ta’ segwitu meħuda mill-kumitat fi żmien raġonevoli, u dan bil-lingwa tagħhom stess jew b’dik użata fil-petizzjoni;
	K.	billi kull petizzjoni trid tiġi kkunsidrata u eżaminata bir-reqqa, b’mod effiċjenti, imparzjali, ġust u trasparenti, f’konformità mal-istandards stabbiliti fl-Artikolu 41 tal-Karta tad-Drittijiet Fundamentali tal-Unjoni Ewropea dwar id-Dritt għal amministrazzjoni tajba; billi l-petizzjonanti kollha għandhom id-dritt li jirċievu tweġiba li tinfurmahom bid-deċiżjoni dwar l-ammissibbiltà u l-azzjonijiet ta’ segwitu meħuda mill-kumitat fi żmien raġonevoli, u dan bil-lingwa tagħhom stess jew b’dik użata fil-petizzjoni; billi reazzjonijiet f’waqthom u effettivi mill-Kummissjoni u l-Istati Membri għall-kwistjonijiet imqajma fil-petizzjonijiet, flimkien ma’ soluzzjonijiet għal rimedju, fejn xieraq jikkontribwixxu għat-tisħiħ tal-fiduċja li ċ-ċittadini għandhom fl-Unjoni u l-politiki tagħha;

	2.	Itenni l-importanza ta’ dibattitu pubbliku kontinwu dwar l-oqsma tal-attività tal-UE sabiex jiġi żgurat li ċ-ċittadini jiġu infurmati kif xieraq dwar l-ambitu tal-kompetenzi tal-Unjoni u l-livelli differenti ta’ teħid ta’ deċiżjonijiet; itenni l-appell tiegħu, f’dan ir-rigward, li jsiru kampanji ta’ sensibilizzazzjoni usa’, permezz tal-involviment attiv tas-servizzi tal-komunikazzjoni, biex jgħinu jżidu l-għarfien taċ-ċittadini dwar id-dritt tagħhom ta’ petizzjoni, kif ukoll l-ambitu tar-responsabbiltajiet tal-UE u l-kompetenzi tal-Kumitat għall-Petizzjonijiet, bil-għan li jitnaqqas l-għadd ta’ petizzjonijiet inammissibbli;
	2.	Itenni l-importanza ta’ dibattitu pubbliku kontinwu, dwar l-oqsma tal-attività tal-UE sabiex jiġi żgurat li ċ-ċittadini jiġu infurmati kif xieraq dwar l-ambitu tal-kompetenzi tal-Unjoni u l-livelli differenti ta’ teħid ta’ deċiżjonijiet; jappella għal kampanja strutturata ta’ informazzjoni u komunikazzjoni msaħħa madwar l-UE kollha b’kollaborazzjoni mal-ombudsmen nazzjonali u reġjonali bil-lingwi uffiċjali kollha tal-UE, l-NGOs, u l-istituzzjonijiet edukattivi biex tiżdied is-sensibilizzazzjoni taċ-ċittadini mill-Istati Membri kollha dwar id-drittijiet tal-petizzjonijiet, filwaqt li jiġu indirizzati wkoll il-komunitajiet rurali u żvantaġġati u l-gruppi emarġinati, kif ukoll il-gżejjer u r-reġjuni remoti; jipproponi li l-isforzi ta’ sensibilizzazzjoni jiġu estiżi permezz tal-media soċjali u l-avvenimenti tal-komunità lokali. Jenfasizza l-ħtieġa ta’ kampanji ta’ sensibilizzazzjoni usa’, permezz tal-involviment attiv tas-servizzi tal-komunikazzjoni, biex jgħinu ħalli jiżdied l-għarfien taċ-ċittadini dwar id-dritt tagħhom ta’ petizzjoni, kif ukoll l-ambitu tar-responsabbiltajiet tal-UE u l-kompetenzi tal-Kumitat għall-Petizzjonijiet, bil-għan li jitnaqqas l-għadd ta’ petizzjonijiet inammissibbli u jissaħħaħ l-involviment taċ-ċittadini fil-proċess tat-teħid tad-deċiżjonijiet; jirrakkomanda li tittejjeb l-aċċessibbiltà diġitali tal-Portal tal-Petizzjonijiet, inkluż permezz ta' adattamenti għall-persuni b’diżabbiltà u traduzzjonijiet aktar effiċjenti għal-lingwi uffiċjali kollha tal-UE; jirrakkomanda li jiġi esplorat il-potenzjal tal-għodod tal-IT eżistenti sabiex jiżdied l-appoġġ taċ-ċittadini fuq il-portal, inkluż permezz tar-ridirezzjonar tal-għażliet lejn mekkaniżmi tal-ilmenti rilevanti;

	6.	Itenni l-appell tiegħu lill-Kummissjoni biex taġġorna regolarment lill-Kumitat għall-Petizzjonijiet dwar l-iżviluppi fil-proċedimenti ta’ ksur u tiżgura li l-Kumitat għall-Petizzjonijiet ikollu aċċess għall-informazzjoni rilevanti tal-Kummissjoni dwar il-proċeduri ta’ ksur li tnedew abbażi tal-petizzjonijiet li waslu, u dwar il-proċeduri Pilota tal-UE; huwa tal-fehma li trasparenza akbar u rispons regolari fir-rigward tat-trattament mill-Kummissjoni tal-proċeduri ta’ ksur li jkunu għaddejjin ikunu ta’ benefiċċju għas-segwitu tal-Kumitat tal-petizzjonijiet miftuħa; jilqa’ l-inizjattiva reċenti tal-Kummissjoni li tinkludi petizzjonijiet fis-sistema tat-tiftix tar-reġistru ta’ ksur tal-Kummissjoni;
	6.	Itenni t-talba tiegħu lill-Kummissjoni biex tipprovdi kjarifiki legali dwar il-kriterji ewlenin li jirfdu l-approċċ strateġiku tagħha dwar l-infurzar tad-dritt tal-UE u biex taġġorna regolarment lill-Kumitat għall-Petizzjonijiet dwar l-iżviluppi fil-proċedimenti ta’ ksur u biex tiżgura li l-Kumitat għall-Petizzjonijiet jingħata aċċess għad-dokumenti rilevanti kollha dwar l-EU Pilot u l-proċeduri ta’ ksur u l-inizjattivi leġiżlattivi li tnedew abbażi tal-petizzjonijiet riċevuti; huwa tal-fehma li trasparenza akbar u rispons regolari fir-rigward tat-trattament mill-Kummissjoni tal-proċeduri ta’ ksur li jkunu għaddejjin ikunu ta’ benefiċċju għas-segwitu tal-Kumitat tal-petizzjonijiet miftuħa; jilqa’ l-inizjattiva reċenti tal-Kummissjoni li tinkludi petizzjonijiet fis-sistema tat-tiftix tar-reġistru ta’ ksur tal-Kummissjoni; Jisħaq li huwa importanti li l-Kummissjoni twettaq investigazzjonijiet f’waqthom dwar il-petizzjonijiet, li fihom tenfasizza l-ksur tad-drittijiet li jaffettwa għadd kbir ta’ ċittadini u residenti fl-UE u tikkonsulta, fejn xieraq, lill-ombudsman nazzjonali rilevanti. Jesprimi tħassib dwar il-mod kif il-Kummissjoni qed tittratta xi proċeduri ta’ ksur varati kontra l-Istati Membri, inklużi dawk relatati ma’ kwistjonijiet imqajma f’ħafna petizzjonijiet; iħeġġeġ lill-Kummissjoni tistabbilixxi l-miżuri kollha meħtieġa biex ittejjeb it-trasparenza u l-effikaċja tal-ġestjoni tagħha tal-proċeduri ta’ ksur, li jistgħu jiġu perċepiti bħala mhux ċari miċ-ċittadini;

	8.	Iqis li kooperazzjoni aktar attiva bejn l-Istati Membri u l-Kumitat għall-Petizzjonijiet tkun meħtieġa biex jiġu żblokkati dawk il-petizzjonijiet li jirrikjedu risponsi u reazzjonijiet fil-pront mill-awtoritajiet nazzjonali;
	8.	Jenfasizza l-ħtieġa għal kooperazzjoni msaħħa u aktar attiva bejn l-Istati Membri u l-Kumitat għall-Petizzjonijiet sabiex jiġu żblokkati dawk il-petizzjonijiet li jirrikjedu risponsi u reazzjonijiet fil-pront mill-awtoritajiet nazzjonali. Ifakkar li meta l-Istati Membri jdumu ma jwieġbu, dan iħalli impatt fuq ir-riżoluzzjoni f’waqtha ta’ kwistjonijiet imqajma miċ-ċittadini u konsegwenzi negattivi fuq is-soluzzjoni tal-ksur tad-dritt tal-Unjoni; jinnota li l-Istati Membri għandhom jiggarantixxu tweġibiet għall-petizzjonijiet fl-iskadenza mitluba ta’ tliet xhur. Jisħaq li l-koordinazzjoni u d-djalogu mtejba jiffaċilitaw trattament aktar effiċjenti tat-tħassib taċ-ċittadini, jipprevjenu dewmien bla bżonn u jsaħħu l-effettività tal-proċess tal-petizzjonijiet;

	16.	Jiġbed l-attenzjoni għall-għadd sinifikanti ta’ petizzjonijiet imressqa u diskussi fir-rigward tat-tħassib taċ-ċittadini dwar l-introduzzjoni mill-ġdid tal-verifiki fil-fruntieri bejn xi Stati Membri li jqajmu l-aspett problematiku tal-limitazzjoni tal-moviment liberu tal-persuni fl-UE u aspetti oħra bħall-punti b’saħħithom u d-dgħufijiet tal-estensjoni taż-żona Schengen, kif ukoll il-prezz tan-nuqqas ta’ Schengen; jinnota, f’dan ir-rigward, l-adozzjoni mill-Kumitat għall-Petizzjonijiet ta’ mozzjoni qasira għal riżoluzzjoni dwar l-adeżjoni maż-Żona Schengen fis-27 ta’ Ġunju 2023 u l-organizzazzjoni tas-seduta ta’ smigħ pubbliku dwar il-Fruntieri ta’ Schengen, li tqajmu mill-petizzjonijiet fit-18 ta’ Lulju 2023 f’assoċjazzjoni mal-Kumitat għal-Libertajiet Ċivili, il-Ġustizzja u l-Intern;
	16.	Jiġbed l-attenzjoni għall-għadd sinifikanti ta’ petizzjonijiet imressqa u diskussi fir-rigward tat-tħassib taċ-ċittadini dwar l-introduzzjoni mill-ġdid tal-verifiki fil-fruntieri bejn xi Stati Membri li jqajmu l-aspett problematiku tal-limitazzjoni tal-moviment liberu tal-persuni fl-UE u aspetti oħra bħall-punti b’saħħithom u d-dgħufijiet tal-estensjoni taż-żona Schengen, kif ukoll il-prezz tan-nuqqas ta’ Schengen; japprezza r-rwol sinifikanti li għandu l-Kumitat għall-Petizzjonijiet, b’mod partikolari l-ospitalità tal-attivitajiet imwettqa, l-adozzjoni fil-kumitat ta’ mozzjoni qasira għal riżoluzzjoni dwar l-adeżjoni maż-żona Schengen tas-27 ta’ Ġunju 2023 u r-riżoluzzjoni relatata tal-Parlament, biex jingħata appoġġ qawwi għat-tkabbir taż-żona Schengen biex tinkludi lir-Rumanija u lill-Bulgarija fl-organizzazzjoni tas-smigħ pubbliku dwar il-Fruntieri ta’ Schengen, fit-18 ta’ Lulju 2023 f’assoċjazzjoni mal-Kumitat għal-Libertajiet Ċivili, il-Ġustizzja u l-Intern; jilqa’ d-deċiżjoni unanima tal-Kunsill għad-dħul sħiħ taż-żewġ pajjiżi fiż-żona Schengen mill-1 ta’ Jannar 2025 li tippermetti l-eżerċizzju sħiħ tal-libertajiet fundamentali tas-Suq Uniku tal-UE;

	20.	Jisħaq fuq l-importanza li jiġu ssodisfati l-aspettattivi taċ-ċittadini tal-UE rigward il-protezzjoni tal-ambjent, u jħeġġeġ lill-Kummissjoni, flimkien mal-Istati Membri, biex tiżgura l-implimentazzjoni korretta tal-leġiżlazzjoni tal-UE fil-qasam ambjentali;
	20.	Jisħaq fuq l-importanza li jissarrfu l-aspettattivi taċ-ċittadini tal-UE rigward il-protezzjoni tal-ambjent u jħeġġeġ lill-Kummissjoni, flimkien mal-Istati Membri, biex tiġi żgurata l-implimentazzjoni korretta tal-leġiżlazzjoni tal-UE fil-qasam ambjentali, jiġu indikati l-petizzjonijiet dwar kwistjonijiet ambjentali, għax dawn jirriflettu tħassib pubbliku li qed jikber dwar l-implikazzjonijiet tat-tibdil fil-klima, u jirrikjedu infurzar konsistenti tal-leġiżlazzjoni ambjentali eżistenti tal-UE kemm mill-Kummissjoni kif ukoll mill-Istati Membri;

	21.	Jisħaq fuq il-kontribut importanti mogħti mill-Kumitat għall-Petizzjonijiet għall-protezzjoni tad-drittijiet ta’ persuni b’diżabbiltà, kif muri mit-trattament tiegħu ta’ għadd ta’ petizzjonijiet dwar dan is-suġġett sensittiv; ifakkar fil-workshop annwali tad-29 ta’ Novembru 2023 dwar id-drittijiet ta’ persuni b’diżabbiltà li ġie organizzat mill-Kumitat għall-Petizzjonijiet; ifakkar li l-ewwel parti tiegħu ffukat fuq kif il-persuni b’diżabbiltà indirizzaw il-kriżijiet reċenti (il-kostijiet tal-enerġija, il-gwerra, l-inflazzjoni għolja) u kif il-miżuri tal-UE għenu biex jingħelbu dawn l-ostakli filwaqt li t-tieni parti indirizzat il-kwistjoni ta’ kif l-istituzzjonijiet Ewropej bnew komunikazzjoni inklużiva maċ-ċittadini b’diżabbiltà; jenfasizza wkoll, f’dan il-kuntest, l-adozzjoni mill-Kumitat ta’ opinjoni fil-forma ta’ ittra dwar l-istabbiliment tal-Kard tal-UE tad-Diżabbiltà u tal-Kard Ewropea għall-Parkeġġ għal persuni b’diżabbiltà fid-29 ta’ Novembru 2023;
	21.	Jisħaq fuq l-impenn tal-Kumitat għall-Petizzjonijiet li jipproteġi d-drittijiet tal-persuni b'diżabbiltà; ifakkar fil-workshop annwali tad-29 ta’ Novembru 2023 dwar id-drittijiet tal-persuni b’diżabbiltà li ġie organizzat mill-Kumitat għall-Petizzjonijiet; ifakkar li l-ewwel parti tiegħu ffukat fuq kif il-persuni b’diżabbiltà indirizzaw il-kriżijiet reċenti (il-kostijiet tal-enerġija, il-gwerra, l-inflazzjoni għolja) u kif il-miżuri tal-UE għenu biex jingħelbu dawn l-ostakli filwaqt li t-tieni parti indirizzat il-kwistjoni ta’ kif l-istituzzjonijiet Ewropej bnew komunikazzjoni inklużiva maċ-ċittadini b’diżabbiltà; jenfasizza wkoll, f’dan il-kuntest, il-fatt li l-Kumitat adotta opinjoni fil-forma ta’ ittra dwar l-istabbiliment tal-Kard Ewropea tad-Diżabbiltà u tal-Kard Ewropea għall-Parkeġġ għall-persuni b’diżabbiltà fid-29 ta’ Novembru 2023; itenni li l-Kummissjoni għandha tindirizza l-każijiet fejn l-awtoritajiet nazzjonali jirrifjutaw li jirrikonoxxu d-drittijiet għall-benefiċċji tas-sigurtà soċjali għall-persuni b’diżabbiltà, u b’hekk iħalluhom mingħajr il-mezzi meħtieġa biex ikopru l-ħtiġijiet bażiċi tagħhom; jissottolinja wkoll f’dan il-kuntest il-ħtieġa imperattiva għal traspożizzjoni sħiħa u konsistenti tal-Att Ewropew dwar l-Aċċessibbiltà u jistieden lill-Istati Membri jevitaw aktar dewmien li jxekkel id-drittijiet tal-persuni b'diżabbiltà; ifakkar li l-Att Ewropew dwar l-Aċċessibbiltà għandu l-mira li jtejjeb il-ħajja ta' mill-inqas 87 miljun persuna b’diżabbiltà, filwaqt li jaġevola l-aċċess tagħhom, fost affarijiet oħra, għat-trasport pubbliku, għas-servizzi bankarji, għall-kompjuters, għat-televixin, għall-kotba elettroniċi u għall-ħwienet online;

	22.	Jissottolinja r-rwol ta’ protezzjoni speċifiku li jiżvolġi l-Kumitat għall-Petizzjonijiet fi ħdan l-UE fil-qafas tal-Konvenzjoni tan-NU dwar id-Drittijiet ta’ Persuni b’Diżabbiltà; jiġbed l-attenzjoni għall-ħidma kontinwa importanti tal-kumitat b’rabta ma’ petizzjonijiet li jikkonċernaw kwistjonijiet relatati mad-diżabbiltà; jinnota tnaqqis żgħir fl-għadd ta’ petizzjonijiet dwar id-diżabbiltà fl-2023 meta mqabbel mas-snin preċedenti, speċjalment l-2022, iżda jisħaq madankollu li kważi rdoppja meta mqabbel mal-2021; jinnota li d-diskriminazzjoni u l-aċċess għat-trasport pubbliku u għall-impjieg għadhom fost l-isfidi prinċipali li jħabbtu wiċċhom magħhom il-persuni b’diżabbiltà; jirrimarka li l-Kumitat għall-Petizzjonijiet ta attenzjoni speċjali lit-talba biex l-Istatut Ewropew tad-Diżabbiltà jirrikonoxxi d-drittijiet tal-persuni bl-awtiżmu; jilqa’ l-adozzjoni ta’ mozzjoni qasira għal riżoluzzjoni dwar l-armonizzazzjoni tad-drittijiet tal-persuni bl-awtiżmu, filwaqt li jenfasizza l-ħtieġa li jittejjeb l-aċċess għad-dijanjożi, il-kura tas-saħħa, l-edukazzjoni, l-impjiegi, l-aċċessibbiltà u l-forniment ta’ akkomodazzjoni raġonevoli, il-kapaċità legali, u l-appoġġ tul il-ħajja fil-komunità, il-kultura u l-isport;
	22.	Barra minn hekk, jissottolinja r-rwol speċifiku ta’ protezzjoni li għandu l-Kumitat għall-Petizzjonijiet fi ħdan l-UE, fil-qafas tal-Konvenzjoni tan-NU dwar id-Drittijiet ta’ Persuni b’Diżabbiltà, fil-kapaċità tiegħu li tisma' l-petizzjonijiet, u jenfasizza l-ħidma importanti li għaddejja bħalissa tal-kumitat dwar petizzjonijiet li jikkonċernaw kwistjonijiet relatati mad-diżabbiltà; filwaqt li jinnota tnaqqis żgħir ħafna fl-għadd ta’ petizzjonijiet dwar id-diżabbiltà fl-2023 meta mqabbel mal-2022, jisħaq li l-għadd kważi rdoppja meta mqabbel mal-2021; Jirrimarka wkoll li d-diskriminazzjoni u l-aċċess għat-trasport pubbliku u l-impjiegi, għadhom qed ikunu sfidi kbar li l-persuni b’diżabbiltà jiffaċċjaw u jenfasizza l-attenzjoni speċjali tal-Kumitat għat-talba biex l-Istatut Ewropew tad-Diżabbiltà jirrikonoxxi d-drittijiet tal-persuni bl-awtiżmu; jilqa’ l-adozzjoni ta’ mozzjoni qasira għal riżoluzzjoni dwar l-armonizzazzjoni tad-drittijiet tal-persuni bl-awtiżmu, filwaqt li jenfasizza l-ħtieġa li jittejjeb l-aċċess għad-dijanjożi, il-kura tas-saħħa, l-edukazzjoni, l-impjiegi, l-aċċessibbiltà u l-forniment ta’ akkomodazzjoni raġonevoli, il-kapaċità legali, u l-appoġġ komunitarju inkluż fir-rigward tal-kultura u l-isport; barra minn hekk jiġbed l-attenzjoni għar-rwol partikolari tal-Kumitat għall-Petizzjonijiet fis-salvagwardja tad-drittijiet tat-tfal u tal-ġenituri tagħhom, filwaqt li jirrikonoxxi għadd kbir ta’ petizzjonijiet riċevuti dwar id-drittijiet tat-tfal, li jeħtieġu attenzjoni u azzjoni speċjali; ifakkar, f’dan il-kuntest, fid-dispożizzjonijiet tal-Karta tad-Drittijiet Fundamentali tal-UE, b’mod partikolari l-Artikolu 24 tagħha dwar id-drittijiet tat-tfal, biex kull tifel u tifla jkunu jistgħu jżommu relazzjoni personali u kuntatt dirett maż-żewġ ġenituri tagħhom, sakemm dan ma jmurx kontra l-interessi tat-tfal; itenni wkoll ir-riskju li l-familji bi tfal awtistiċi jkunu fil-mira ta’ offerti ta’ terapiji u interventi mhux ippruvati, potenzjalment dannużi u illegali li jistgħu jikkawżaw abbuż fiżiku serju tat-tfal;

	23a.	Jissottolinja l-ħidma ewlenija mwettqa mill-Kumitat għall-Petizzjonijiet dwar il-protezzjoni tad-drittijiet tal-ħaddiema. Jissottolinja li diversi petizzjonijiet li waslu f’dan il-qasam ġew segwiti b'azzjonijiet ulterjuri, bħad-dibattitu dwar l-użu ta’ kuntratti b’terminu fiss, kif ukoll dik dwar il-petizzjoni li saret l-Inizjattiva taċ-Ċittadini Ewropej “Ħwejjeġ Tajbin, Ħlas Ġust” li tiffoka fuq is-sitwazzjoni dannuża tal-ħaddiema fl-industrija globali tal-ħwejjeġ u taż-żraben, jew il-Mistoqsija Parlamentari għal Tweġiba Orali dwar il-kundizzjonijiet tax-xogħol tal-għalliema fl-Unjoni Ewropea, li għandha wkoll bħala bażi petizzjoni riċevuta dwar dan is-suġġett. Itenni l-importanza li jiġu żgurati kundizzjonijiet tax-xogħol ekwi u protezzjoni akbar għall-ħaddiema fl-UE, filwaqt li jistieden lill-Istati Membri u lill-Kummissjoni jindirizzaw b’mod effettiv it-tħassib imqajjem fil-petizzjonijiet relatati mad-drittijiet tal-ħaddiema u mat-trade unions;

	26a.	Ifakkar fid-dimensjoni Ewropea tal-Kumitat għall-Petizzjonijiet, li tista’ tiġi indirizzata miċ-ċittadini mis-27 Stat Membru kollha dwar kwistjonijiet li jaqgħu fil-kamp ta’ applikazzjoni tat-tal-attivitajiet tal-Unjoni; jemmen li l-Kumitat għandu responsabbiltà speċjali li jiddefendi din id-dimensjoni Ewropea u li juri l-valur miżjud tal-unità u l-integrazzjoni Ewropea għaċ-ċittadini u jkompli jindirizza kwistjonijiet relatati mal-ksur tad-dritt tal-UE, kif ukoll il-lakuni u n-nuqqasijiet fid-dispożizzjonijiet eżistenti tad-dritt tal-UE; jemmen li l-evitar f’waqtu ta’ petizzjonijiet b’kompetenzi nazzjonali ċari flimkien ma’ spjegazzjonijiet u struzzjonijiet komprensivi dwar modalitajiet ta’ azzjoni alternattivi, fejn ikun xieraq, jistgħu jikkontribwixxu għal approċċ kostruttiv u involviment akbar taċ-ċittadini; iqis, f’dan il-kuntest, li l-Parlament Ewropew għandu jżid l-isforzi tiegħu biex jippromwovi r-rwol u l-ħidma tal-Kumitat għall-Petizzjonijiet tiegħu u jqajjem kuxjenza fost iċ-ċittadini kollha tal-UE dwar il-possibbiltà li tiġi indirizzata petizzjoni lill-Parlament Ewropew; ifakkar li minħabba ż-żmien limitat allokat għal-laqgħat tal-kumitati, il-biċċa l-kbira tal-petizzjonijiet jiġu ttrattati permezz ta’ proċedura bil-miktub; ifakkar, f’dan il-kuntest, li l-petizzjonijiet kollha riċevuti inklużi dawk fil-qasam tal-affarijiet internazzjonali għandhom jiġu ttrattati bit-trasparenza u l-imparzjalità meħtieġa; huwa tal-fehma li l-għażla tal-petizzjonijiet għal diskussjoni fil-kumitat għandha tirrifletti bilanċ ġeografiku u politiku tas-sottomissjonijiet riċevuti; barra minn hekk jemmen li għandu jinstab bilanċ ġeografiku anke meta jiġu organizzati ż-żjarat ta’ ġbir ta’ informazzjoni tal-kumitat, kull sena u matul mandat leġiżlattiv;

